
ОБЩИНА    ВРАЦА

Враца  3000, ул. “Стефанаки Савов” № 6, тел. 092/624581, факс 092/627085, e-mail: obshtinavr@b-trust.org
ЗАПОВЕД
№ 532/16.04.2025  г.
С констативен протокол от 25.03.2025 г. на Община Враца, е открито административно производство, по издаване на административен акт за изземване от неизвестно лице, на идеална част от недвижим имот-публична общинска собственост, представляващ терен, находящ се в гр. Враца, ул. „Скакля“ № 11-3, върху който е поставена един брой машина за топли напитки, с площ от 1.00 кв. м., без да е издадено съответното разрешение.
 След извършена служебна проверка на относимите към случая документи и досието на имота намирам, че са налице законовите изисквания за изземване по административен ред на общински имот, който се държи без правно основание, поради което на основание  чл. 44, ал. 2 от  Закона за местното самоуправление и местната администрация (ЗМСМА), чл. 65,   ал. 1 от Закона за общинската собственост (ЗОС) 

НАРЕЖДАМ:

І. ДА СЕ ИЗЗЕМЕ ОБЩИНСКИ ИМОТ  - идеална част от недвижим имот- публична общинска собственост, представляващ терен, находящ се в гр. Враца, ул. „Скакля“ № 11-3, върху който е поставена един брой машина за топли напитки, с площ от 1.00 кв. м., държан без правно основание от неизвестно лице.

Мотивите ми за това са следните: 
Въз основа на горната фактическа обстановка се налагат следните правни изводи:
Материалноправната разпоредба на чл. 65, ал. 1 от (ЗОС) урежда предпоставките за издаване на заповед за изземване на имот-общинска собственост, които следва да бъдат кумулативно дадени, а именно: имотът да е общинска собственост, да се владее или държи без основание, да не се използва по предназначение или необходимостта от него е отпаднала.
В настоящия случай са налице предпоставките за издаване на заповед за изземване- идеална част от недвижим имот- публична общинска собственост, представляващ терен, находящ се в гр. Враца, ул. „Скакля“ № 11-3, върху който е поставена един брой машина за топли напитки, с площ от 1.00 кв. м., се държи без правно основание от неизвестно лице.
 ІІ. ОПРЕДЕЛЯМ НАЧИН НА ИЗЗЕМВАНЕТО - уведомяване на заинтересованите страни  по реда на чл. 61 от АПК, описване, отнемане и предаване на недвижимия имот на комисия по т. V от настоящата заповед.

ІІІ.    ОПРЕДЕЛЯМ СРОК ЗА ДОБРОВОЛНО ИЗПЪЛНЕНИЕ - до 08.05.2025 г.                                
ІV. ОПРЕДЕЛЯМ ДАТА НА ПРИНУДИТЕЛНО ИЗПЪЛНЕНИЕ - 09.05.2025 г. от 14:00 часа.

V. ВЪЗЛАГАМ ИЗПЪЛНЕНИЕТО НА ЗАПОВЕДТА, както следва:

Назначавам комисия в състав:

Председател: Петя Велкова – Директор дирекция ОС при Община Враца;
Членове: 

1. Нели Иванова – Гл. експерт УОС при Община Враца;
2. Елена Димитрова – Ст. експерт ОС при Община Враца;
3. Захари Захариев – Ст. юрисконсулт при Община Враца;

4. Илиян Владинов – Домакин ОС при Община Враца.

Възлагам на комисията следните задачи: в случай на липса на доброволно изпълнение на настоящата заповед в посочения срок, да предприеме необходимите действия по принудителното изпълнение на заповедта ми, състоящи се в отстраняване на самопродаващите машини от терена и транспортирането им за съхранение и отговорно пазене на задържани вещи в базата на ОП „БКС - Враца“, находяща се на ул. „Георги Апостолов“ № 13, гр. Враца. За изземване на имота да се състави протокол, в който да се опише състоянието на иззетата вещ, който да бъде подписан от членовете на комисята и представителите на Районно управление на МВР гр. Враца.
На основание чл. 65, ал. 4 от Закона за общинската собственост, настоящата Заповед подлежи на обжалване по реда на Административнопроцесуалния кодекс, в 14 - дневен срок от съобщаването й.  Обжалването не спира изпълнението на заповедта. 

Заповедта да се съобщи по реда на чл. 61 от АПК.

Препис от заповедта да се изпрати на Началника на Районно управление на МВР      гр. Враца за съдействие при нейното изпълнение.

Екземпляр от Заповедта да се изложи на информационното табло в сградата на общинска администрация, гр. Враца и на гореописания обект, както и да се публикува на интернет-страницата на Община Враца.

Препис от заповедта да се връчи на членовете на комисията по изземване на общинския имот при Община Враца за сведение и изпълнение.

VІ. Контрол по изпълнение на заповедта, възлагам на Петя Велкова-Директор дирекция ОС при Община Враца.
КАЛИН КАМЕНОВ
КМЕТ НА ОБЩИНА ВРАЦА

